— З гісторыяй кнігі пачынаем знаёміць у самым маленькім узросце — ёсць музейныя заняткі і для дзетак, якім усяго паўтара-два гады! Падчас гульні яны самі робяцца “друкарамі”, і з нарыхтовак разам з бацькамі робяць размалёўкі. Супрацоўнікі таксама стварылі цыклы музейных урокаў у дапамогу настаўнікам беларускай літаратуры і гісторыі. Шкалярам асабліва падабаецца пісаць на берасцяных граматах і васковых таблічках. Такая накіраванасць на моладзь нібыта наканавана гэтай установе месцам, дзе 26 гадоў таму створаны музей.